# data[].attributes.body
Visos grupės veikla:

Pokalbis: apie Lietuvos vėliavą.

Mokytoja atsineša į grupę Lietuvos vėliavą ir parodo vaikams. Padeklamuoja eilėraštį: ,,Mano Vytis ir trispalvė''
Tėvelis nupiešė man Vytį,
Aš vėliavėlę nudažiau,
Ji popierinė ir mažytė,
Bet man už viską švies gražiau.
Geltona, žalia ir raudona
Vėjeliui pučiant mirguliuos.
Viena primins rugelio duoną
Kita kaip sodai mūs žaliuos.
O ta trečioji tartum kraujas,
Vis neramins ilgai manęs,
Kol švies tėvynei rytas naujas,
Kol Vytis laisvę jai parneš. (Autorius- Anzelmas Matutis)

Klausimai: Ar žinote, kas tai yra vėliava? Kiek spalvų turi Lietuvos vėliava? Kokias spalvas matome vėliavoje? Ką geltona spalva gali priminti? Ką primena žalia spalva? O ką gali reikšti raudona spalva? Kur galime pamatyti vėliavą? Kaip manote, kodėl vėliava mums svarbi?

Aiškinimas: Vėliava yra Lietuvos ženklas, kurį sudaro trys spalvos. Lietuvos vėliava turi tris spalvas: geltoną, žalią ir raudoną. Geltona spalva reiškia saulę, šviesą ir džiaugsmą. Žalia spalva reiškia gamtą – žolę, medžius, mišką. Raudona spalva reiškia meilę, drąsą ir mūsų širdeles. Vėliavą galime pamatyti prie namų, darželyje, ant stiebo ar per šventes. Vėliava yra svarbi, nes ji rodo, kad mes gyvename Lietuvoje ir mylime savo šalį.

Demonstravimas: IT- dainelės klausymas Lietuva 💛💚❤️ Edukacinė dainelė | LRT VAIKAI - YouTube

IT- ( žiūrėti 1 psl.) https://view.genially.com/67b87204f9be8f42a8164297/interactive-image-lietuvos-tautiniai-simboliai-ir-nacionalines-sventesi

# data[].attributes.attachment_link.title
Lietuva 💛💚❤️ Edukacinė dainelė | LRT VAIKAI

# data[].attributes.body
Pokalbis: ,,Ką prisimenu apie Lietuvą?“

Mokytoja pasako vaikams, kad prisimintumėme viską, ką sužinojome šią savaitę. Apie tėvynę – Lietuvą, apie Lietuvos gimtadienį – Vasario 16-ąją, ir tai, kas yra Tėvynė, kokie yra Lietuvos simboliai: vėliava, herbas, žemėlapis. Miestus, kuriuos mokėmės, žaidimus, kuriuos žaidėme. Kiekvienas vaikas galės pasakyti, ką labiausiai įsiminė. Vaikai turės prisiminti, kokių spalvų yra Lietuvos vėliava, ką vaizduoja herbas, ką veikėme, kai kepėme keksiukus ar klijavome širdeles. Po pokalbio mokytoja siūlo vaikučiams paklausyti dainelę apie Lietuvą ir pasidžiaugti, kiek daug visi sužinojo apie savo šalį.

Klausimai:Kokių spalvų yra Lietuvos vėliava? Kaip atrodo Lietuvos herbas? Kaip vadinasi mūsų šalis? Ką darėme, kai kalbėjome apie Lietuvos gimtadienį?

Aiškinimas: Lietuvos vėliava turi tris spalvas: geltoną, žalią ir raudoną. Geltona yra kaip saulė, žalia kaip žolė, o raudona kaip širdis. Lietuvos herbas atrodo taip: ant raudono fono yra raitelis, kuris laiko kalaviją ir važiuoja ant žirgo. Tai simbolizuoja drąsą ir kovą už Lietuvą. Mūsų šalis vadinasi Lietuva. Tai šalis, kurioje mes gyvename, ir ji yra labai graži. Kai kalbėjome apie Lietuvos gimtadienį, mes kepėme skanius keksiukus, darėme sveikinimo atvirukus Lietuvai ir šventėme šventę kartu, nes tai labai svarbi diena Lietuvai.

Demonstravimas: Klausomės dainelės apie Lietuvą ir šokame. „Mano Lietuva“ (m.ž Aušra Sendžikienė) atl.Eva Sendžikaitė - YouTube

# data[].attributes.attachment_link.title
„Mano Lietuva“ (m.ž Aušra Sendžikienė) atl.Eva Sendžikaitė

# data[].attributes.body
Veikla grupelėse:

Meninė veikla: „Delniukais puošiu Lietuvą“. Mokytoja ant labai didelio popieriaus lapo nupiešia didelį Lietuvos žemėlapio kontūrą. Vaikai paeiliui ant žemėlapio dėlios savo delniukų anspaudus, prieš tai juos pamirkę į dažus skirtingų spalvų – geltoną, žalią ir raudoną – pagal Lietuvos vėliavą. Taip visi kartu spalvotais delniukais išpuoš visą žemėlapio kontūrą.

Tyrinėjimo: Mokytoja ant grindų išdėlioja tris didelius apskritimus, kiekvienas – su viena iš Lietuvos vėliavos spalvų: geltona, žalia ir raudona. Vaikams paaiškinama, kad jie turi išsirinkti žaisliukus, kurių spalvos atitinka apskritimų spalvas, ir nunešti juos į tinkamą apskritimą. Pavyzdžiui, raudoną mašinėlę – į raudoną apskritimą, geltoną lėlę – į geltoną apskritimą ir t.t.

IT: Sudėlioti dėlionę ,,Lietuvos vėliava''. vėliava

# data[].attributes.body
Visos grupės veikla lauke:

Mokytoja pasako vaikams, kad šiandien vaikai keliaus į ,,Spalvų karalystę'', kurioje gyvena trys labai svarbios spalvos – geltona, žalia ir raudona. Tai mūsų Lietuvos vėliavos spalvos! Kiekvienas vaikų taps vienos spalvos karalystės gyventoju ir padės savo karalystei surasti kuo daugiau tos spalvos daiktų. Vaikai pasiskirsto į tris grupeles – geltonuosius, žaliuosius ir raudonuosius, pasipuošia tos spalvos simboliu (skarele, kortele ar ženkliuku). Kiekviena grupelė ieško tik savo spalvos objektų lauke – savo grupės teritorijoje. Geltonieji ieško geltonų daiktų: gėlių, žaisliukų, lapelių ir pan. Žalieji ieško žalios spalvos objektų: žolės, augalų, detalių. Raudonieji ieško raudonų elementų: kamuoliukų, žaislų. Svarbu, kad vaikai stebėtų aplinką, ieškotų tik savo spalvos daiktų ir laikytųsi ribų – ieškotų tik savo grupės lauko teritorijoje. Po veiklos visos trys grupelės susirenka ir aptaria, ką pavyko rasti. Kiekviena spalvų karalystė „pristato“ savo lobius visiems, pasidžiaugia atradimais.

Individuali veikla lauke:

Mokytoja pasako vaikams, kad kiekvienas gaus tris kreideles – geltoną, žalią ir raudoną. Ji paprašo vaikų pagalvoti, kas aplinkoje ar gamtoje yra geltonos, žalios ar raudonos spalvos. Kiekvienas vaikas savarankiškai piešia ant asfalto po vieną piešinėlį kiekviena spalva, pavyzdžiui, saulę, obuolį, širdelę ar medį.

# data[].attributes.body
Pokalbis: Mokytoja pasako vaikams, kad šiandien yra ypatinga diena – Lietuvos gimtadienis! Vasario 16-oji – tai diena, kai labai seniai, prieš daugiau nei 100 metų, žmonės pasakė: „Mes norime, kad Lietuva būtų laisva ir pati sau vadovautų!“ Todėl mes šią dieną švenčiame kaip Lietuvos gimtadienį.“

Klausimai: Ar žinote, kas yra gimtadienis? Kaip mes švenčiame gimtadienį? Ar norėtumėte, kad ir Lietuva turėtų šventinį gimtadienio skanėstą? Kaip manote, ką galėtume šiandien padaryti, kad parodytume Lietuvai, kad ją mylime?

Pereinama į veiklą: keksiukų kepimas

Mokytoja pasako vaikams, kad kaip ir per vaikų gimtadienį, šiandien kepsime Lietuvai gimtadienio keksiukus. Kiekvienas turės truputį padėti – maišyti tešlą, dėti ją į formeles, o kai iškeps, kiekvienas galės papuošti savo keksiukus geltona, žalia ir raudona spalvomis – nes tai- Lietuvos vėliavos spalvos.

Demonstravimas: IT- žiūrime mokomąjį video. Vasario 16-oji! Lietuvos valstybė buvo ištrinta iš Pasaulio žemėlapių?! Šventinių keksiukų gaminimas - YouTube

# data[].attributes.attachment_link.title
Vasario 16-oji! Lietuvos valstybė buvo ištrinta iš Pasaulio žemėlapių?! Šventinių keksiukų gaminimas

# data[].attributes.body
Pokalbis: Mokytoja atsineša į grupę Lietuvos žemylapį ir pasako vaikams, kad šiandien kalbėsime ir sužinosime, kas yra mūsų tėvynė ir žemėlapis. Ji paaiškina, kad žemėlapis yra piešinys, kuriame matyti, kur yra Lietuva. Mokytoja parodo žemėlapį ir klausia vaikų, kur jie mano, kad yra Lietuva. Paaiškina, kad Lietuva yra mūsų tėvynė ir, kad mes gyvename joje. Mokytoja papasakoja, kad Lietuva yra pilna gražių vietų, miškų, ežerų, upių. Ji ragina vaikus pagalvoti, kokie dalykai jiems patinka Lietuvoje ir ką jie žino apie ją.

Klausimai: Kas yra tėvynė? Ką tu žinai apie savo šalį? Kur tu gyveni? Ar žinai, kur yra Lietuva? Ar esi matęs žemėlapį? Ką tu manai, ką galima matyti žemėlapyje? Kokius Lietuvos miestus žinote? Ar žinai, kur gyvena tavo draugai? Ar jie gyvena Lietuvoje? Ką tu žinai apie mūsų šalį Lietuvą? Kaip atrodo Lietuvos žemėlapis? Ar jis didelis ar mažas?

Aiskinimas: Tėvynė – tai šalis, kur mes gimėme ir kur gyvename. Mūsų tėvynė yra Lietuva. Lietuva yra šalis, kur mes gyvename, ir ji turi labai gražią vėliavą – geltoną, žalią ir raudoną. Lietuva yra mūsų namai. Aš gyvenu Lietuvoje. Tai šalis, kur mano šeima ir visi mano draugai. Lietuva yra Europoje. Ji yra šalia Latvijos ir Lenkijos. Galime ją rasti ant žemėlapio. Taip, žemėlapis yra didelis popierius, ant kurio piešiamos visos šalys. Žemėlapyje galime rasti Lietuvą.Didžiausi Lietuvos miestai- Vilnius, Kaunas, Klaipėda, Šiauliai, Panevėžys, Alytus, Marijampolė, Telšiai, Utena, Tauragė. Ant žemėlapio matome šalis, miestus, upes ir kalnus. Galime rasti, kur yra mūsų namai. Mano draugai gyvena Lietuvoje, ir mes visi gyvename toje pačioje šalyje. Lietuva yra graži šalis. Čia yra daug miškų, ežerų, ir mes turime savo kalbą ir tradicijas. Lietuvos žemėlapis yra mažas, bet jame galime pamatyti visas mūsų šalis, miestus ir upes. Lietuva nėra labai didelė, bet ji labai graži ir pilna nuostabių vietų.

Demonstravimas: IT- filmukas apie Lietuvos žemėlapį. Lietuvos žemėlapis

# data[].attributes.body
Pokalbis: Mokytoja atsineša į grupę Lietuvos žemylapį ir pasako vaikams, kad šiandien kalbėsime ir sužinosime, kas yra mūsų tėvynė ir žemėlapis. Ji paaiškina, kad žemėlapis yra piešinys, kuriame matyti, kur yra Lietuva. Mokytoja parodo žemėlapį ir klausia vaikų, kur jie mano, kad yra Lietuva. Paaiškina, kad Lietuva yra mūsų tėvynė ir, kad mes gyvename joje. Mokytoja papasakoja, kad Lietuva yra pilna gražių vietų, miškų, ežerų, upių. Ji ragina vaikus pagalvoti, kokie dalykai jiems patinka Lietuvoje ir ką jie žino apie ją.

Klausimai: Kas yra tėvynė? Ką tu žinai apie savo šalį? Kur tu gyveni? Ar žinai, kur yra Lietuva? Ar esi matęs žemėlapį? Ką tu manai, ką galima matyti žemėlapyje? Kokius Lietuvos miestus žinote? Ar žinai, kur gyvena tavo draugai? Ar jie gyvena Lietuvoje? Ką tu žinai apie mūsų šalį Lietuvą? Kaip atrodo Lietuvos žemėlapis? Ar jis didelis ar mažas?

Aiskinimas: Tėvynė – tai šalis, kur mes gimėme ir kur gyvename. Mūsų tėvynė yra Lietuva. Lietuva yra šalis, kur mes gyvename, ir ji turi labai gražią vėliavą – geltoną, žalią ir raudoną. Lietuva yra mūsų namai. Aš gyvenu Lietuvoje. Tai šalis, kur mano šeima ir visi mano draugai. Lietuva yra Europoje. Ji yra šalia Latvijos ir Lenkijos. Galime ją rasti ant žemėlapio. Taip, žemėlapis yra didelis popierius, ant kurio piešiamos visos šalys. Žemėlapyje galime rasti Lietuvą.Didžiausi Lietuvos miestai- Vilnius, Kaunas, Klaipėda, Šiauliai, Panevėžys, Alytus, Marijampolė, Telšiai, Utena, Tauragė. Ant žemėlapio matome šalis, miestus, upes ir kalnus. Galime rasti, kur yra mūsų namai. Mano draugai gyvena Lietuvoje, ir mes visi gyvename toje pačioje šalyje. Lietuva yra graži šalis. Čia yra daug miškų, ežerų, ir mes turime savo kalbą ir tradicijas. Lietuvos žemėlapis yra mažas, bet jame galime pamatyti visas mūsų šalis, miestus ir upes. Lietuva nėra labai didelė, bet ji labai graži ir pilna nuostabių vietų.

Demonstravimas: IT- filmukas apie Lietuvos žemėlapį. Lietuvos žemėlapis

# data[].attributes.body
Individuali veikla: knygelės vartymas

# data[].attributes.body
Visos grupės veikla lauke:

Mokytoja pasako vaikams, kad šiandien jie taps keliautojais ir važinės po Lietuvą – lankys įvairius miestus, kuriuos galime rasti žemėlapyje. Ji lauke pažymi stoteles – miestų pavadinimus (pvz., Vilnius, Kaunas, Klaipėda, Šiauliai, Panevėžys) – naudodama užrašus, spalvotus lapus ar plakatus, ir paskirsto vietas, kur „stovi“ autobusų stotelės. Vaikai pasirenka, kuo nori būti – vairuotojais ar keleiviais, ir „važinėja“ nuo vienos stotelės prie kitos.

Kiekvienoje „miesto stotelėje“ mokytoja pasako, miesto pavadinimą, o vaikai pakartoja.

Individuali veikla lauke:

Mokytoja pasako vaikams, kad Lietuvoje yra daug gražių pilių, kurios primena mūsų šalies istoriją. Kiekvienas vaikas smėlio dėžėje statys savo smėlio pilį. Vaikai naudos įvairias formeles, indelius ar rankas, kad sukurtų pilį, bokštą ar net visą pilies miestelį.

# data[].attributes.body
Veikla grupelėse:

Meninė veikla: ,,Sveikinimo atvirutė Lietuvai“. Mokytoja paduoda vaikams perlenktus popieriaus lapus – atvirutes. Vaikai dekoruoja atvirutes naudodami Lietuvos vėliavos spalvas. Taip kiekvienas vaikas sukuria savo sveikinimą Lietuvai Vasario 16-osios – Lietuvos gimtadienio – proga.

Tyrinėjimo: „Lietuvos gamtos stebuklai“.

Mokytoja ant padėkliukų padeda skirtingų natūralių medžiagų: samanų, medžio žievės, akmenėlių, smėlio, šiaudų, sausų lapų. Vaikai jas liečia, uosto, lygina, apžiūri per didinamąjį stiklą. Vaikai apžiūri, bando apibūdinti, lygina: šiurkštus, švelnus, kvepia mišku, nekvepia ir pan.

IT: Spalvinti Sand Castle and Toys on a Sunny Beach | Free Online Coloring Page

# data[].attributes.attachment_link.title
Sand Castle and Toys on a Sunny Beach | Free Online Coloring Page

# data[].attributes.attachment_link.description
+1300 Free Coloring Pages for Kids! Color Online or Print a black & white Coloring Sheet and color it with your colored pencils!

# data[].attributes.body
Pokalbis: apie Lietuvos herbą.

Mokytoja pasako vaikams, kad Lietuva turi savo ypatingą ženklą – herbą. Jis vadinamas Vytis. Herbe pavaizduotas raitelis, sėdintis ant balto žirgo, laikantis kardą su skydu. Tai stiprus ir drąsus karys – jis saugo Lietuvą. Herbas yra raudoname fone. Šis ženklas reiškia drąsą, laisvę ir meilę Tėvynei.

Klausimai: Kodėl mums reikalingas herbas? Kur mes galime pamatyti Lietuvos herbą? Kodėl Lietuvos herbas yra svarbus mūsų šaliai?

Aiškinimas: Herbas padeda mums atpažinti Lietuvą. Jis rodo, kad turime savo šalį ir ja didžiuojamės. Herbą galime pamatyti ant pinigų, pastatų, dokumentų ar vėliavos – ten, kur svarbu parodyti, kad tai priklauso Lietuvai. Herbas primena, kad mes visi esame vienos šalies žmonės ir turime ją mylėti bei saugoti.

Demonstravimas: IT- (žiūrėti 1psl.) https://view.genially.com/67b87204f9be8f42a8164297/interactive-image-lietuvos-tautiniai-simboliai-ir-nacionalines-sventesi

# data[].attributes.body
Veikla grupelėse:

Meninė veikla: Mokytoja išdalina vaikams tuščius herbo kontūro lapus. Taip pat padeda daug įvairių iškarpytų paveikslėlių iš žurnalų – žmonių, gamtos, pastatų, gyvūnų. Vaikai klijuoja šias iškarpas į herbo vidų taip, kaip jiems gražu. Kai vaikai baigia, visi kartu pasižiūri, kokie spalvingi ir skirtingi herbai gavosi.

Tyrinėjimo: Miesto herbo simboliai. Mokytoja parodo vaikams vieno miesto herbo vaizdą ir paaiškina, kokie simboliai pavaizduoti šiame herbe. Tada mokytoja išdėlioja įvairius paveikslėlius (pavyzdžiui, riterį, peilį, pilį, medžius, pastatus ir kt.) ant stalo. Vaikai turi išrinkti tik tuos paveikslėlius kurie atitinka herbe esančius simbolius. Pavyzdžiui, jei herbe yra riteris, vaikai turi pasirinkti tik riterio paveikslėlį. Baigus veiklą, mokytoja su vaikais aptaria, kodėl jie pasirinko tuos paveikslėlius ir kaip jie susiję su miesto herbu.

IT: sudėlioti dėlionę- Lietuvos herbas. Lietuvos herbas

# data[].attributes.attachment_link.title
Lietuvos herbas - jigsaw puzzle (4 pieces)

# data[].attributes.body
Visos grupės veikla lauke: Mokytoja pasako, kad šiandien jie žais žaidimą, susijusį su Lietuvos herbu. Ji primena vaikams, kad herbe pavaizduotas raitelis ant žirgo. Mokytoja paruošia trasą, kuria vaikai bėgs, vaizduodami arkliukus. Ji padalina vaikams medines lazdeles ir pasako, kad vaikai dabar bus arkliukai. Vaikai, imituodami arkliukus, lenktyniauja trasa, bet laikosi taisyklių – žaidžia draugiškai, vieni kitus palaiko ir stengiasi dalyvauti smagiai. Taip žaisdami vaikai aktyviai leidžia laiką lauke ir prisimena svarbų Lietuvos simbolį – raitelį su arkliu.

Individuali veikla lauke: Mokytoja pasako vaikams, kad kiekvienas galės tapti tyrinėtoju ir ieškoti augaliukų darželio- grupės teritorijoje. Ji paaiškina, kad surasti lapeliai, žiedeliai, žolytės ar smulkūs augaliukai bus skirti papuošti mūsų grupės lauko herbą. Vaikai individualiai vaikšto po kiemą, apžiūrinėja aplinką, renka tinkamus augalus ir atsargiai juos deda į savo indelį ar krepšelį. Surinktas gamtos medžiagas vėliau panaudos kuriant kūrybišką ir spalvingą lauko herbą.

# data[].attributes.body
Visos grupės veikla:

Meninė veikla: Lietuvos vėliavėlės gamyba. Mokytoja paruošia ir isdalina vaikams vėliavos trafaretus iš baltų popieriaus lapų, pagal kuriuos vaikai galės kurti savo vėliavas. Kiekvienam vaikui padalijamos spalvoto popieriaus juostelės, kurios atitinka Lietuvos vėliavos spalvas – geltoną, žalią ir raudoną. Mokytoja paaiškina vaikams, kad jie naudos spalvotus popieriaus gabaliukus, kuriuos klijuos ant paruoštų vėliavos kontūrų. Kiekvienas vaikas, naudodamas klijus, atsargiai priklijuos spalvotas juosteles ant vėliavos trafareto, laikydamasis spalvų sekos – pirmiausia geltona, tada žalia ir galiausiai raudona.

Po to, kai visi vaikai baigia klijuoti vėliavas, mokytoja padės jiems pritvirtinti vėliavas prie medinių pagaliukų, kad vaikai galėtų jas laikyti rankose.

# data[].attributes.body
Visos grupės veikla lauke: Vasario 16-osios šventė – koncertas ir balionų paleidimas. Mokytoja pasako vaikams, kad šiandien jie švenčia Vasario 16-ąją – Lietuvos gimtadienį, ir kartu su visa darželio bendruomene bei kitais vaikais dalyvaus ypatingoje šventėje lauke. Vaikai sugrupuojami ir, laikydamiesi saugaus atstumo, žingsnis po žingsnio eina į lauką.

Išėję į lauką, vaikai kartu su kitais darželio vaikais prisijungs prie šventinio koncerto. Vaikai dainuos ir šoks, taip išreikšdami meilę savo šaliai – Lietuvai. Tai bus smagi ir linksminga šventė, kurioje vaikai galės jaustis svarbia šventės dalimi. Po koncerto bus atliktas labai svarbus momentas – Lietuvos spalvų balionų paleidimas į orą, skambant dainai apie Lietuvo spalvas. (Brangiausios spalvos ) Mokytoja paaiškins vaikams, kad balionai simbolizuoja Lietuvos vėliavos spalvas – geltoną, žalią ir raudoną, ir jų paleidimas į orą bus kaip simbolinė šventės pradžia, kuri leis visiems pasijusti susijusiems su Tėvyne. Kiekvienas vaikas galės paimti po balioną ir, susikibę už rankų, visi kartu paleis balionus į dangų.

# data[].attributes.body
Ugdymosi pasiekimai:

Tyrinėjimas: Fantazuoja ir eksperimentuoja su gamtine medžiaga, formomis, dydžiais, kiekiais, spalvomis, <...> ; tyrinėdamas atranda naujus veikimo būdus. (3 žingsnis).

Aplinkos pažinimas: Pažįsta gyvenamosios vietovės objektus ir vietas, pastebi jų pasikeitimus. Pasako miesto (kaimo), kuriame gyvena, pavadinimą. Įsitraukia į veiklas, puoselėjančias šeimos ir liaudies tradicijas. (4 žingsnis)

Mokėjimas mokytis: Imasi iniciatyvos ir atkakliai siekia savo tikslo. Pradeda numatyti ir atsirinkti priemones bei medžiagas, reikalingas veiklai įgyvendinti. Komentuoja atliekamą veiklą, pasako, ką jau atliko, ką darys toliau.(4 žingsnis)

Skaitmeninis sumanumas: Atliepia, komentuoja įvairiomis formomis (vaizdo, garso įrašai, animacijos) pateikiamą informaciją. <...> pradeda naudoti paprastas programėles piešimui, <...>. (4 žingsnis)

# data[].attributes.body
Uždaviniai:

1. Vaikai tyrinės gamtos medžiagas, simbolių formas, spalvas, lygins, analizuos vaizdus ir iškarpas.

2. Vaikai susipažins su Lietuvos simboliais (vėliava, herbu), šventėmis, stebės gamtą, atras ryšį tarp simbolių ir aplinkos.

3. Vaikai įsimins simbolių pavadinimus, supras jų prasmę, dalinsis mintimis ir idėjomis su draugais, taikys žinias kuriant atvirukus, herbus, dekoracijas.

4. Vaikai žiūrės edukacinius vaizdo įrašus apie Lietuvą, atpažins simbolius ekrane, spalvins ir dėlios dėliones planšetėse, naudosis skaitmeninėmis priemonėmis su pedagogo pagalba.

# data[].attributes.body
Visos grupės veikla lauke: ,,Balionų estafetė''

Mokytoja suskirsto vaikus į tris komandas, simbolizuojančias Lietuvos vėliavos spalvas: geltoną (saulė), žalią (miškai) ir raudoną (kraujo auka už laisvę). Paduoda kiekvienai komandai atitinkamos spalvos balioną (vienai komandai geltoną, kitai žalią, ir trečiai raudoną), kurį žaisdami estafetę perduos vienas kitam. Perduodami balioną iš rankų į rankas arba jį nešdami įvairiais būdais (pvz., tarp kelių ar virš galvos). Kai paskutinis komandos narys pasieks finišą, jis padės balioną į tam skirtą „vėliavos stotelę“ – atitinkamos spalvos zoną. Visiems komandoms įvykdžius užduotį, vaikai bendrai kurs „gyvą vėliavą“, sustodami eilėmis pagal spalvą.

Individuali veikla lauke: „Širdelė Lietuvai“

Kiekvienas vaikas lauke ieško mažų akmenukų ir renka juos į savo kibirėlį ar dėžutę. Surinkęs pakankamai, vaikas iš akmenukų dėlioja širdelės formą ant žemės. Mokytoja paaiškina, kad širdelė – tai meilės ir draugystės ženklas, o šiandien vaikai kuria širdelę Lietuvai, nes švenčiame jos gimtadienį.